
RAPORT

asupra propunerii legislative privind modificarea şi completarea Legii nr.92/1994 privind organizarea şi funcţionarea Curţii de Conturi, modificată şi completată prin Legea nr.99/1999 privind unele măsuri pentru accelerarea reformei economice 

In urma examinării propunerii legislative privind modificarea şi completarea Legii nr.92/1994 privind organizarea şi funcţionarea Curţii de Conturi, modificată şi completată prin Legea nr.99/1999 privind unele măsuri pentru accelerarea reformei economice în şedinţa din 22 septembrie 1999, propunem ca acesta să fie supus spre dezbatere şi adoptare cu următoarele amendamente.

Prezentul proiect de Lege face parte din categoria legilor ordinare.

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Titlul Legii

“Lege privind modificarea şi completarea Legii nr.92/1994 privind organizarea şi funcţionarea Curţii de Conturi, modificată şi completată prin Legea nr.99/1999 privind unele măsuri pentru accelerarea reformei economice”
	Se propune modificarea titlului, astfel:

“Lege privind modificarea şi completarea Legii nr.94/1992 privind organizarea şi funcţionarea Curţii de Conturi”.

Autor: Dl. deputat Dan Constantinescu – Grup Parlamentar P.N.L.
	Pentru corectarea greşelii de dactilografiere privind numărul legii.

Pentru conciziunea textului. Art.I cuprinde toate modificările aduse legii până în prezent.

	2.
	Pct.1 Alineatul (1) al articolului 1:

“Art.1-(1) Curtea de Conturi este instituţia superioară de control financiar care exercită şi atribuţii jurisdicţionale asupra modului de formare, administrare şi de întrebuinţare a resurselor financiare ale statului şi ale sectorului public”.
	Se propune completarea textului astfel:

“Art.1–(1) Curtea de Conturi este instituţia superioară de control financiar, care exercită şi atribuţii jurisdicţionale, asupra modului de formare, administrare şi de întrebuinţare a resurselor financiare ale statului şi ale sectorului public”.

Autor: Dl. deputat Florin Georgescu – Grup Parlamentar P.D.S.R.
	Pentru claritatea textului şi o redactare corectă a lui.

	3.
	Pct.3. nou. Art.9 se modifică şi va avea următorul cuprins:

“Art.9. – Membrii Curţii de Conturi sunt consilieri de conturi în număr de 24. Aceştia alcătuiesc plenul Curţii de Conturi”.
	Se propune modificarea textului astfel:

“Art.9 – Membrii Curţii de Conturi sunt consilieri de conturi în număr de 25. Aceştia alcătuiesc Plenul Curţii de Conturi”.

Autori: 

Dl deputat Morariu Gh. Teodor – Grup Parlamentar P.N.T.C.D.;

Dl. deputat Dan Constantinescu – Grup Parlamentar P.N.L;

Dl. deputat Florin Georgescu – Grup Parlamentar P.D.S.R.
	Pentru buna funcţionare a completelor de judecată în sensul evitării incompatibilităţii în cadrul secţiei jurisdicţionale a Curţii de Conturi, la judecarea cauzelor.

	4.
	Pct.3. Alineatul (3) al articolului 11

“Art.11-(3) Secţiile de control ulterior sunt formate din 12 consilieri de conturi şi din controlori financiari şi se organizează în divizii sectoriale. Diviziile sunt conduse de consilieri de conturi. În cadrul diviziilor pot fi organizate direcţii de specialitate”.
	Devine pct. 4. Alineatul 3 al articolului 11  şi se modifică textul astfel:

“Art.11-(3) Secţiile de control ulterior sunt formate din 13 consilieri de conturi şi din controlori financiari. Ele se organizează în divizii sectoriale. Diviziile sunt conduse de consilieri de conturi. În cadrul diviziilor pot fi organizate direcţii de specialitate”.

Autori:

Dl. deputat Matiş Eugen – Grup Parlamentar U.D.M.R.;

Dl. deputat Dan Constantinescu – Grup Parlamentar P.N.L.;

Dl. deputat Florin Georgescu – Grup Parlamentar P.D.S.R.
	Pentru buna funcţionare a diviziilor de control ulterior şi corelare cu amendamentul adus la nr. crt. precedent.

	5.
	Pct.4. Articolul 17, include litera f
“constituirea, utilizarea şi gestionarea resurselor financiare privind protecţia mediului, îmbunătăţirea calităţii condiţiilor de viaţă şi muncă”.
	Se corectează greşeala de dactilografiere din propunerea legislativă astfel:

Pct.4 articolul 17 include litera f1.

Dl. deputat Florin Georgescu – Grup Parlamentar P.D.S.R. – propune eliminarea.
	Prevederile acestei litere sunt cuprinse la literele a şi c din acelaşi articol.

	6.
	Pct.6.  Articolul 50 va avea următorul cuprins:

“Art.50 – Colegiul jurisdicţional al Camerei de conturi judeţene şi a municipiului Bucureşti judecă cauzele care fac obiectul art.45 – 48 privind unităţile administrativ-teritoriale şi instituţiile publice, regiile autonome de interes local, sucursalele sau filialele regiilor autonome de interes naţional, precum şi companiile, societăţile naţionale şi societăţile comerciale cu capital integral sau majoritar de stat care îşi au sediul pe teritoriul judeţului în care funcţionează camera de conturi judeţeană. 

De asemenea, colegiul jurisdicţional judecă cauzele privind persoanele juridice prevăzute de art.19 din lege”.
	Se propune modificarea textului astfel:

“Art.50 - Colegiul jurisdicţional al Camerei de conturi judeţene şi a municipiului Bucureşti judecă cauzele care fac obiectul art.45 – 48 privind unităţile administrativ-teritoriale şi instituţiile publice, regiile autonome de interes local, sucursalele sau filialele regiilor autonome de interes naţional, precum şi societăţile comerciale cu capital integral sau majoritar de stat care îşi au sediul pe teritoriul judeţului în care funcţionează camera de conturi judeţeană. 

De asemenea, colegiul jurisdicţional judecă cauzele privind persoanele juridice prevăzute de art.19 din lege”.

Autor: Dl. deputat Sorin Pantiş  - Grup Parlamentar P.N.L.
	S-a propus eliminarea sintagmei “Companiile, societăţile naţio-nale” deoarece ele sunt societăţi comerciale şi sunt menţionate în cuprinsul textului.



	7.
	Pct.8 Alineatele (1) şi (2) ale articolului 84 se abrogă.
	Se corectează greşeala de dactilografie din propunerea legislativă astfel:

“pct.8. alineatele (1) şi (2) ale articolului 841se abrogă”.
	Abrogarea propusă prin prezenta propunere legislativă se referă la art.841 nou introdus prin Legea nr.99/1999.



	8.
	Pct.9 – La art.84 se introduce alineatul 2, care va avea următorul cuprins:

“Art.84 – (2) Recursul prevăzut la alin. (1) se poate face de către părţi şi procurorul general financiar”.
	a) Se corectează greşeala de dactilografie din propunerea legislativă astfel:

pct.9 – La art.842 se introduce un nou alineat (2).

b) Art.842 devine art.841 prin abrogarea art.841 la nr. crt. precedent.

c) Se modifică şi se completează textul cu un nou alineat (2), iar Art.842 alin (2) devenit art.841 alin.(2) va avea următorul cuprins:

“Art.841-(2) Recursul prevăzut la alin.(1) se poate face de către părţi şi de către  procurorul general financiar”.

Autor: Dl. deputat Dan Constantinescu – Grup Parlamentar P.N.L.
	Se renumerotează articolele şi se completează textul alin.(2) pentru o mai clară redactare.

	9.
	Pct.10 -  Art.843 – nou
	Devine Art.842
	Art.841 – Art.845 au fost introduse prin Legea nr.99/1999 care modifică Legea nr.94/1992 privind organizarea şi funcţionarea Curţii de Conturi.

	10.
	Pct.11 – Art.844 – nou
	Devine art.843
	Idem.

	11.
	Pct.12 – Art.845 – nou
	Devine art.844
	Idem.

	12.
	Pct.13 – Art.104 alin.(1)1 – nou.
	Se propune introducerea unui alineat nou (11) după alineatul (1) al art.104, cu următorul conţinut:

“Art.104 – (11) Funcţiile de preşedinte şi de  vicepreşedinţi vor fi ocupate de 2 economişti şi un jurist”.

Autor: Dl. deputat Morariu Gh. Teodor – Grup Parlamentar P.N.T.C.D.
	Pentru a asigura buna funcţionare a “Curţii de Conturi”. 

Textul nou propus aduce o precizare în plus faţă de amendamentele aduse la art.9 şi 11.

	13.
	Pct.10. Articolul 126, litera b
	Devine pct.14. Articolul 126, litera b
	Prin renumerotare.

	14.
	Pct.11 – Articolul 131
	Devine pct.15 – Articolul 131
	Prin renumerotare.

	15.
	Articol II – nou
	Se propune introducerea unui articol II – nou, cu următorul conţinut:

“Art.II – Legea nr.94/1992 privind organizarea şi funcţionarea Curţii de Conturi, publicată în Monitorul Oficial al României, Partea I, nr.224 din 9 septembrie 1992, astfel cum a fost modificată şi completată prin Legea nr.59/1993, cu modificările şi completările introduse prin Legea nr.99/1999 privind unele măsuri de accelerarea reformei economice, precum şi cu modificările şi completările din prezenta propunere legislativă, va fi republicată în Monitorul Oficial al României, Partea I, în termen de 30 de zile de la data intrării în vigoare, dându-se articolelor o nouă numerotare.”
	Pentru respectarea rigorilor de tehnică legislativă.

